**Lokal forskrift om skolefritidsordningen i Meløy kommune**

§1 EIERFORHOLD 3

§2 OPPTAKSMYNDIGHE T 3

§3 OPPTAKSKRITERIER 3

§4 OPPTAKSPERIODER/REGISTRERING 4

§5 FORELDREBETALING 5

§5a MÅLTID 5

§6 LEKE- OG OPPHOLDSAREAL 5

§7 ÅPNINGSTIDER - FERIER -PLANLEGGING 6

§7a FORDELING AV 12 TIMER GRATIS KJERNETID SFO 6

§8 PERSONALE OG LEDELSE 6

§8a BEMANNING 7

§9 SKYSS FOR BARN MED FUNKSJONSNEDSETTELSE

 OG MIDLERTIDIG SKADE ELLER SYKDOM 7

§10 BUDSJETT OG REGNSKAP 7

§11 INTERN KONTROLL 7

§12 GYLDIGHET 8

**FORSKRIFT OM SKOLEFRITIDSORDNINGEN I MELØY KOMMUNE GJELDENDE FRA 01.08.2024**

**Innledning**

Forskriften er fastsatt med hjemmel i kommunestyret i Meløy kommune 31.10 24 med hjemmel i opplæringslovens § 4 - 5, og gjelder for alle skolefritidsordninger i Meløy kommune.

Formålet med SFO er å tilby et trygt og stimulerende omsorgs- og læringsmiljø som fremmer barnas sosiale, kulturelle, og fysiske utvikling utenfor skoletiden, i tråd med Opplæringsloven § 1 4 – 5. Etter denne bestemmelsen plikter kommunene å ha et tilbud om SFO før og etter skoletid for 1.- 4. trinn, og for barn med særskilte behov på 5.-7. trinn.

Bestemmelsen gir imidlertid ikke barna rett til en plass i SFO. Hvilke regler kommunen har for inntak, opptaksperiode og oppsigelse av SFO-plass er fastsatt i forskriften, jf. oppll. § 4 - 5 femte ledd, i form av en lokal forskrift.

Beslutninger om inntak og oppsigelse av plass er enkeltvedtak etter forvaltningsloven (fvl.) § 2. Fvl. kapittel VI regulerer klageadgangen, og den enkelte kommunes klageorgan er klageinstans, jf. fvl. § 28 andre ledd.

Når skolefritidsordningen er knyttet til skoler, skal rektor være leder. Kommunen kan gjøre unntak fra kravet. Kommunen kan benytte private til å drive skolefritidsordninga.

Departementet kan gi forskrift om gratis skolefritidsordning, moderasjonsordninger og om innhold og oppgaver for skolefritidsordninga.

§ 1 EIERFORHOLD

Forskriften gjelder for skolefritidsordninger som eies og drives av Meløy kommune.

Det vises for øvrig til Opplæringsloven og skoleregler for Meløyskolen som gjelder for SFO og øvrige styrende dokumenter for Meløyskolen, samt rammeplan for SFO, reglement for SFO og vedtekter for SFO.

§2 OPPTAKSMYNDIGHET

Tildeling av plass gjøres innenfor rammen til den enkelte SFO og gjøres av SFO - leder ved den enkelte skole i samarbeid med rektor.

§ 3 OPPTAKSKRITERIER

Det søkes om SFO plass for elever på 1.-4. trinn ved den enkelte skole.

Fra 01.08.2024 er det 5 ulike betalingssatser (sats 1-3) for å benytte SFO på skoledager og 2 ulike betalingssatser (sats 4 og 5) for å benytte SFO også på skolefrie dager.

**Sats 1:** SFO 12 timer gratis kjernetid for elever på skoledager i 1. til 3. trinn.

**Sats 2**: SFO- skoledager.

**Sats 3:** SFO- skoledager- fratrekk 12 timer gratis kjernetid.

**Sats 4:** SFO- Helårs

**Sats 5:** SFO Helårs- fratrekk 12 timer gratis kjernetid

Søknadsfrist er 1.mars i opptaksåret. Barn som tildeles plass beholder denne til de går ut av

4. årstrinn eller til plassen sies opp elektronisk.

Skylder foresatte oppholdsbetaling for tidligere kommunal plass i barnehage eller SFO for dette barnet eller søsken, må restansen betales, eller det må inngås forpliktende nedbetalingsavtale med økonomiavdelingen.

§ 4 OPPTAKSPERIODER/REGISTRERING

Hovedopptak av barn skjer 1. mars med oppstart fra skolestart. Nye 1.klassinger får plass fra første skoledag. Alle som søker innen frist får tildelt plass.

Sats 1, som er gratis 12 timer kjernetid, ligger fast ved den enkelte skole og kan ikke disponeres fritt.

For sats 2 og sats 3 må foresatte, i samarbeid med SFO - leder, avtale hvordan timene legges fast gjennom skoleåret. Det gis ikke adgang til oppsamling av timer som ikke er benyttet.

Sats 1, 2 og 3 gjelder kun på skoledager, jfr skoleruta for det enkelte skoleår.

For elever som søkes inn etter fristen vil søknadene vurderes fortløpende, og plass tildeles ved tilstrekkelig kapasitet.

Departementet har gitt forskrift om gratis skolefritidsordning, dvs. inntil 12 timer gratis kjernetid. Fra skoleåret 2022-23 omfattet denne elever på 1. trinn og den er nå utvidet til også å omfatte 2. og 3. trinn.

Det er kommunen og den enkelte skole som avgjør hvordan de 12 timene skal fordeles, men det må tilbys gratis SFO alle dager kommunen normalt har et SFO-tilbud.

Det vil si at kommunen bestemmer både hvilke dager og når på dagen moderasjonsordningen skal gjelde. Ordningen skal likevel gjelde uavhengig av plasstørrelse i SFO.

Melding om endringer i plasstørrelse og oppsigelse av plass gjøres i Visma. Endring i plasstørrelse skjer med en måneds varsel, og med virkning fra den 1. hver måned. Inntak av nye barn gjennom året og øking av plasstørrelse kan skje hvis det er plass, og bemanningen er tilstrekkelig.

Kommunen plikter å ha et tilbud om SFO, men det er ikke en rettighet for elevene å få SFO-plass. Dersom kommunen ikke har kapasitet til å gi alle aktuelle elever i kommunen et tilbud om SFO-plass, prioriteres elever på 1. trinn og elever med særskilte behov.

Oppsigelse kan gis av kommunen ved manglende betaling.

§ 5 FORELDREBETALING

Det betales for opphold i henhold til de betalingssatser og retningslinjer som til enhver tid er vedtatt av kommunestyret. Det betales for 11 mnd. i henhold til den plasstørrelse som er avtalt fra skoleårets start til skoleårets slutt.

Ved lengre sykefravær kan det søkes om refusjon når fravær kan dokumenteres.

Søknaden avgjøres av rektor.

Dersom det ikke er betalt for opphold innen 2 måneder etter forfall og betalingsutsettelse ikke er innvilget, mister barnet plassen. Barn som mister plass med bakgrunn i ikke oppgjort betaling, vil kunne vurderes for nytt opptak dersom alle restanser er betalt eller *f*orpliktende nedbetalingsavtale er inngått med kommunen.

Innføringen av 12 timer gratis SFO på 1. og 2. og 3. trinn skal ikke medføre at husholdninger som ville vært omfattet av moderasjonsordningen om redusert foreldrebetaling etter forskriften § 1B-1, mister denne retten. Den nye moderasjonsordningen forutsetter derfor at kommunen først skal ta stilling til om husholdningen har krav på redusert foreldrebetaling etter forskriften § 1B-1 der det har kommet søknad om dette.

§5a MÅLTID

Det serveres mat på SFO og betaling for dette fastsettes av kommunestyret. Faktura spesifiserer beregnet kostnad til mat. Måltidene skal bygge på folkehelseprinsippet.

Dersom barnet kun deltar på den tiden det er gratis SFO og det er fast rutine at det serveres mat innenfor denne tiden, faktureres det matpenger for dette.

§ 6 LEKE- OG OPPHOLDSAREAL

SFO skal ha et definert område og kan i tillegg benytte andre egnede rom samt uteområdet ved enheten.

§ 7 ÅPNINGSTIDER - FERIER -PLANLEGGING

Det gis SFO-tilbud ved den enkelte skole fra skoleårets start og frem til skoleårets slutt. SFO tilbudet gis på hverdager, mandag til fredag.

SFO tilbudet er stengt i uke 29, 30, 31 og 32. De øvrige sommerukene mellom skoleårets slutt og start på nytt skoleår gis det tilbud om SFO.

SFO har 5 planleggingsdager i året. Disse dagene gis det ikke et SFO tilbud og de avholdes som følger: 2 siste virkedager før skolestart. De øvrige 3 dagene legges samtidig som skolens planleggingsdager. Dagene brukes til kompetanseheving og planlegging for de ansatte.

§ 7a FORDELING AV 12 TIMER GRATIS KJERNETID SFO

Den enkelte skole vurderer hvordan rammen på 12 t gratis SFO fordeles gjennom uka i skoleåret innenfor ordinær åpningstid for SFO.

Den tiden som er gratis kan fordeles med minst 30 minutter før skoletiden og minst 30 minutter etter skoletiden.

§ 8 PERSONALE OG LEDELSE

Kommunedirektøren er ansvarlig for forvaltning og tilsyn med SFO. Formannskapet er ansvarlig styringsorgan. SFO er administrativt underlagt rektor. Rektor har det overordnede administrative og pedagogiske ansvaret for ordningen ved den enkelte enhet. Styringsfunksjonen for SFO legges under skolens samarbeidsutvalg

§ 8a BEMANNING

Skolefritidsordningen skal ha egen leder, og ha tid avsatt til administrasjon i henhold til SFS 2201 i avtaleverket. SFO-leder skal ha pedagogisk utdanning på høgskolenivå.

Det skal minimum være en fagarbeider pr. SFO – tilbud. SFO`s grunnbemanning er en voksen

pr. 14 barn.

I tillegg vurderes styrking som følge av barn med spesielle behov. De ansatte i skolefritidsordningen inngår i enhetens samlede personale med de rettigheter og plikter som følger av kommunal ansettelse.

I forhold til barn med spesielle behov vurderes det tilsetting av kapasitet og kompetanse etter behov og basert på anbefalinger i eventuell sakkyndig vurdering fra PPT eller annen dokumentasjon som sier noe om barnets behov

§9 SKYSS FOR BARN MED FUNKSJONSNEDSETTELSE OG MIDLERTIDIG SKADE ELLER SYKDOM

Elever som på grunn av funksjonsnedsettelse eller midlertidig skade eller sykdom har behov for skyss, har rett til skyss til og fra skole/SFO. Retten omfatter ikke skyss i skoleferiene. Retten til skyss gjelder uansett avstand mellom hjem og SFO. Jfr. Opplæringslovens § 4 -1.

§10 BUDSJETT OG REGNSKAP

Budsjett og regnskapsoppfølging for SFO er rektors ansvar. Det utarbeides budsjettforslag på grunnlag av gitte økonomiske rammer vedtatt av kommunestyret.

§ 11 INTERN KONTROLL

Skolefritidsordningene er underlagt forskrifter for intern kontroll som følger av Lov om arbeidsmiljø. Forskrifter for miljørettet helsevern, brannvern m.fl. Rektor skal sørge for at skolefritidsordningene har egne rutiner og sjekklister for kontroll med og oppfølging av sikkerhet.

Brukerundersøkelse gjennomføres årlig i januar. Enten skriftlig eller elektronisk.

§ 12 i Opplæringsloven er også gjeldene for skolefritidsordningene.

Skolereglene gjelder også for elevene som benytter SFO.

Ved alvorlige brudd på skolereglene kan bruker miste retten til SFO – plass, Jfr. Opplæringslovens §10-7 om skoleregler og §13-1 om bortvisning.

§ 12 GYLDIGHET

Denne forskriften trer i kraft 31.10.2024. Endringer i forskriften vedtas av og godkjennes av kommunestyret.

Skolenes samarbeidsutvalg er høringsinstans når forslag til endringer i forskriften legges fram for politisk behandling.